Louis Raphaël I Sako

**Louis Raphaël I Sako** (arabisk: لويس روفائيل ساكو; tidligere **Louis Sako** (født 4. juli 1949 i Zakho i Irak) er leder av den kaldeisk-katolske kirke  som patriark  av Bagdad. Han var tidligere erkebiskop av Kirkuk.
## Liv og virke
### Bakgrunn
Louis Sako studerte i Roma  og Paris, tok doktorgraden i patristikk og religionshistorie i Roma og fullførte en lisensiatgrad i islamske studier. Han taler tolv språk, blant dem arabisk, tysk, engelsk, fransk og italiensk.
### Prest
Han ble presteviet i 1974. Han var rektor for det kaldeiske presteseminaret i Bagdad.
### Erkebiskop av Kirkuk
Den 24. oktober 2002 ble han valgt til erkebiskop av erkebispedømmet Kirkuk, men den pavelige bekreftelsen fra pave Johannes Paul II kom før ett år senere, den 27. september 2003, på grunn av Irak-krigen. Den 14. november 2003 ble Sako ordinert til biskop av sin forgjenger, erkebiskop André Sana; Medkonsekratorer var Shlemon Warduni, hjelpebiskop i patriarkatet Babylon, og Paulos Faraj Rahho, erkebiskop av Mosul.

Han ble valgt til visepresident for Mosuls provinsråd i 2004 og ble rådgiver for det pavelige råd for interreligiøs dialog.

Sako kritiserte henrettelsen av Saddam Hussein i 2006, og uttalte seg mot tilstedeværelsen av amerikanske tropper i Irak.

I anledning starten av ramadan i august 2009 formulerte Sako, sammen med andre religiøse ledere (blant dem representanter for Ali Sistani og Muqtada al Sadr), en oppfordring til fred, forsoning og slutt på vold: *«Vi er alle brødre, sønner av samme Gud, må vi forene respektere hverandre og arbeide sammen til beste for folket og det beste for landet vårt. Irak trenger forsoning og dialog.»*

I 2010 mottok han fredsprisen fra den internasjonale katolske fredsbevegelse Pax Christi for sitt årelange interreligiøse fredsarbeid i Kirkuk.
patriark

### Patriark av Babylon (etter navneskifte 2022: patriark av Bagdad)
Den 1. februar 2013 ble han valgt til *patriark av Babylon* av bispesynoden for den kaldeisk-katolske kirke. Pave Benedikt XVI ga ham den såkalte *ecclesiastica communio* (kirkelig felleskap) i et brev samme dag. Han etterfulgte kardinal Emmanuel III Delly. Han tok navnet Louis Raphaël I Sako. Siden patriarkatets navneskifte i februar 2022 har han hatt tittelen patriark av Bagdad.

I juli 2014 satte Sako i gang en kampanje mot sunni-islamister som tvinger landets kristne til enten å konvertere, betale *[[jizya]]*skatt eller bli henrettet med sverd.

I september 2014 kritiserte han både USA (*«USA er indirekte ansvarlig for det som nå skjer i Irak»*) og nabolandene: (*«Våre muslimske naboer hjelper oss ikke (...) Jeg oppfordrer de muslimske predikantene til å si fra klart mot drap på uskyldige mennesker. En [[fatwa]] om at muslimer ikke skal drepe medtroende er ikke nok.»*)[8]

### Kardinal
I konsistoriet den 28. juni 2018 opptok pave Frans ham som kardinalbiskop.

I desember 2019 avlyste han messer i Bagdads kirker på julaften i solidaritet med ofrene for protestene mot den irakiske regjering.[10]

Iraks president Abdul Latif Rashid tilbakekalte Sakos fullmakter til å forvalte kaldeiske kirkelige eiendommer i juli 2023.  Patriarken forlot deretter Bagdad i protest og satte opp sin bolig i seminaret i Ankawa nær Erbil i irakisk Kurdistan og drev virksomheten derfra.

Han returnerte til Bagdad i 2024 etter å ha kommet til en forsoning med den irakiske regjering.

Den kaldeisk-katolske bispesynode vedtok i juli 2024 resolusjon om var av barn og homoseksualitet, og med patriark Louis Raphaêl I Sako i spissen uttalte den seg mot velsignelse av likekjønnede parforhold, det siste som en avstandtagen fro vatikandokumentet *«[[Fiducia supplicans]]»*.

## Episkopalgenealogi
Hans episkopalgenealogi er:

* Erkebiskop Youhanan VIII Hormez (1760-1838)
* Biskop Isaie Jesu-Yab-Jean Guriel (1758-1833) *bispeviet 1795
* Erkebiskop Augustin Hindi (?-1828) *1804
* Patriark Joseph VI Audu (1790-1878) *1825
* Patriark Pierre Élie XII Abbolyonan (1840-1894) *1874
* Patriark Yousef VI Emmanuel II Thomas (1852-1947) *1892
* Patriark Yousef VII Ghanima (1881-1958) * 1925
* Erkebiskop André Sana (1920-2013) *1957
* Patriark *Louis Raphaël I Sako* (1949-) *2003

## Referanser